Sok a diplomás, kevés a nõi jelölt
A két nagy párt a tapasztaltabb jelöltekben, a többiek inkább a fiatalokban, az új erõben hisznek. Kevés a nõi jelölt a helyi választáson, ugyanakkor sok a magukat megmérettetni vágyók között a diplomás. Mérlegen a soproni jelöltek...
Ismerõs és ismeretlen arcok mosolyognak ránk a választási hirdetésekrõl. Vannak, akik már hivatalosan is képviselõjelöltek, hiszen leadták az ajánlószelvényeket, de sokan még most is gyûjtik a jelöltséghez szükséges papírokat. A korábbi választási kampányokban is szívesen összehasonlították egymás listáit a pártok, szervezetek, lássuk, mit nyújtanak most a 2010-es önkormányzati választások elõtt.
A legtöbb listát állító szervezet nem kényezteti el a gyengébbnek mondott nemet. E tekintetben a Lehet Más a Politika vezet, négy hölgy szerepel ugyanis a listájukon. Három asszony mosolyog a Fidesz–KDNP plakátjain, kettõ a városvédõkén és egy a szocialista pártén. A Jobbiknál nem kapott most szerepet nõi jelölt.
Érdekes eredményt hoz az életkori összevetés. Ugyan a Fidesz nevében szerepel(t) a fiatal szó, a legfiatalabb jelöltjük 49 éves. A MSZP-nél fele-fele arányban vannak a deres halántékúak és a harmincasok. A Városvédõk Összefogtunk Sopronért Egyesületnél minden (választható) korosztály képviselteti magát: a legidõsebb szereplõ 59 éves, a legfiatalabb mindössze 24 esztendõs. Ez a lista azért is érdekes, mert megvalósítja az esélyegyenlõséget: egy jelölt hallás-, egy pedig mozgássérült. Az LMP-nél a fiatalok javára billen a mérleg: hárman ötven év felettiek, ketten negyvenesek, négyen harmincas éveiket tapossák, ketten huszonévesek. A Jobbik Magyarországért Mozgalom is a fiatalabbak mezõnyében indulhatna inkább, a jelöltek átlagéletkora 39 év.
A listát állító szervezetek ügyeltek arra, hogy diplomás és tapasztalt soproniak is álljanak zászlóik alá. Az összes jelölt legalább kétharmada diplomás. Tapasztalt, a soproni politikai közéletben eddig is dolgozó jelölt azonban fõként a két nagy párt listáján található, bár egy-egy ismert nevet, arcot a kisebbeknek is sikerült maguk mellé állítaniuk.
választás soproni hírek önkormányzati választások